CELEX: 32018D0747
Language: sl
Date: 2018-05-14 00:00:00
Title: Izvedbeni sklep Sveta (EU) 2018/747 z dne 14. maja 2018 o uvedbi nadzornih ukrepov za novo psihoaktivno snov N-(1-amino-3,3-dimetil-1-oksobutan-2-il)-1-(cikloheksilmetil)-1H-indazol-3-karboksamid (ADB-CHMINACA)

22.5.2018   
            
            
               SL
            
            
               Uradni list Evropske unije
            
            
               L 125/8
            
         IZVEDBENI SKLEP SVETA (EU) 2018/747
   z dne 14. maja 2018
   o uvedbi nadzornih ukrepov za novo psihoaktivno snov N-(1-amino-3,3-dimetil-1-oksobutan-2-il)-1-(cikloheksilmetil)-1H-indazol-3-karboksamid (ADB-CHMINACA)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2005/387/PNZ z dne 10. maja 2005 o izmenjavi podatkov, oceni tveganja in nadzoru nad novimi psihoaktivnimi snovmi (1) ter zlasti člena 8(3) Sklepa,
   ob upoštevanju predloga Evropske komisije,
   ob upoštevanju mnenja Evropskega parlamenta (2),
   ob upoštevanju naslednjega:
   
               (1)
            
            
               V skladu s členom 6 Sklepa 2005/387/PNZ je bilo poročilo o oceni tveganja glede nove psihoaktivne snovi N-(1-amino-3,3-dimetil-1-oksobutan-2-il)-1-(cikloheksilmetil)-1H-indazol-3-karboksamid (v nadaljnjem besedilu: ADB-CHMINACA) pripravljeno na posebnem sestanku razširjenega znanstvenega odbora Evropskega centra za spremljanje drog in zasvojenosti z drogami ter je bilo 14. novembra 2017 predloženo Komisiji in Svetu.
            
         
               (2)
            
            
               ADB-CHMINACA je sintetični kanabinoid. Ima podobne učinke kot THC, ki je odgovoren za glavne psihoaktivne učinke kanabisa, vendar ima ADB-CHMINACA dodatno smrtno strupenost. Zaradi velike jakosti ADB-CHMINACA na eni strani ter dejstva, da lahko predstavlja veliko ali neznano spremenljivo vsebnost v mešanicah za kajenje na drugi strani, predstavlja veliko tveganje zastrupitve.
            
         
               (3)
            
            
               ADB-CHMINACA je v Uniji na voljo vsaj od avgusta 2014 in je bil odkrit v 17 državah članicah. Zaradi narave ADB-CHMINACA se verjetno ni poročalo o vseh odkritih primerih, ker se ADB-CHMINACA ne preverja rutinsko. Najpogosteje je bil ADB-CHMINACA zasežen v obliki rastlinske snovi in praška, v manjšem obsegu pa tudi v drugih fizičnih oblikah, na primer v obliki pivnika. V Uniji je bilo izvedenih več kot 630 zasegov.
            
         
               (4)
            
            
               Tri države članice so poročale o 13 smrtnih primerih, povezanih z ADB-CHMINACA. V vsaj devetih smrtnih primerih je bil ADB-CHMINACA bodisi vzrok smrti bodisi je verjetno prispeval k smrtnemu izidu. Poleg tega je ena država članica poročala o treh akutnih zastrupitvah brez smrtnega izida, povezanih z ADB-CHMINACA. Zaradi narave ADB-CHMINACA verjetno niso bili odkriti in sporočeni vsi primeri zastrupitev zaradi ADB-CHMINACA brez smrtnega izida in smrtni primeri.
            
         
               (5)
            
            
               Informacij o morebitni vpletenosti organiziranega kriminala v proizvodnjo, distribucijo, trgovino in dobavo ADB-CHMINACA znotraj Unije ni. Iz razpoložljivih podatkov je razvidno, da ADB-CHMINACA proizvajajo kemična podjetja na Kitajskem.
            
         
               (6)
            
            
               ADB-CHMINACA se običajno prodaja v majhnih količinah in količinah za prodajo na debelo v trgovinah s pripomočki za uporabo drog kot tako imenovano dovoljeno omamno sredstvo, v obliki mešanic za kajenje ali kot prašek, ter na spletu kot tako imenovani zakonit nadomestek za kanabis. Prav tako je verjetno, da se prodaja neposredno na trgu prepovedanih drog. Ker so na embalaži takih proizvodov sestavine redko navedene, se večina uporabnikov ne zaveda, da uporabljajo ADB-CHMINACA ali sintetične kanabinoide na splošno.
            
         
               (7)
            
            
               ADB-CHMINACA nima niti v Uniji niti, kot kaže, nikjer drugje nobene priznane uporabe v humani ali veterinarski medicini. Ni znakov, da bi se ADB-CHMINACA lahko uporabljal za druge namene, z izjemo uporabe kot analitični referenčni standard in v znanstvenih raziskavah.
            
         
               (8)
            
            
               V poročilu o oceni tveganja je navedeno, da bi odgovore na številna vprašanja v zvezi z ADB-CHMINACA, ki se zastavljajo zaradi pomanjkanja podatkov o tveganjih za zdravje posameznikov, tveganjih za javno zdravje in socialnih tveganjih, lahko prinesle nadaljnje raziskave. Vendar so razpoložljivi dokazi in informacije o zdravstvenih in socialnih tveganjih, ki jih predstavlja ta snov, zadostna podlaga za uvedbo nadzornih ukrepov za ADB-CHMINACA po vsej Uniji.
            
         
               (9)
            
            
               ADB-CHMINACA ni na seznamu za nadzor na podlagi Enotne konvencije Združenih narodov o mamilih iz leta 1961 ali Konvencije Združenih narodov o psihotropnih substancah iz leta 1971. ADB-CHMINACA trenutno ni v postopku ocenjevanja v okviru sistema Združenih narodov.
            
         
               (10)
            
            
               Ker 13 držav članic izvaja nadzor nad ADB-CHMINACA na podlagi nacionalne zakonodaje za nadzor nad drogami, štiri države članice pa na podlagi druge zakonodaje, bi uvedba nadzornih ukrepov za ADB-CHMINACA po vsej Uniji pripomogla k preprečevanju nastanka ovir v čezmejnem sodelovanju na področju kazenskega pregona in pravosodja ter zagotovila zaščito pred tveganji, ki lahko nastanejo zaradi njegove razpoložljivosti in uporabe.
            
         
               (11)
            
            
               Sklep 2005/387/PNZ Svetu podeljuje izvedbena pooblastila, da bi se bilo mogoče na ravni Unije z uvedbo nadzornih ukrepov po vsej Uniji za nove psihoaktivne snovi hitro in strokovno odzvati na njihov pojav, ki ga države članice ugotovijo in o njem poročajo. Ker so pogoji za izvrševanje teh izvedbenih pooblastil izpolnjeni in postopki upoštevani, bi bilo treba sprejeti izvedbeni sklep za uvedbo nadzornih ukrepov za ADB-CHMINACA po vsej Uniji.
            
         
               (12)
            
            
               Sklep 2005/387/PNZ je za Dansko zavezujoč, zato Danska sodeluje pri sprejetju in uporabi tega sklepa, s katerim se izvaja Sklep 2005/387/PNZ.
            
         
               (13)
            
            
               Sklep 2005/387/PNZ je za Irsko zavezujoč, zato Irska sodeluje pri sprejetju in uporabi tega sklepa, s katerim se izvaja Sklep 2005/387/PNZ..
            
         
               (14)
            
            
               Sklep 2005/387/PNZ za Združeno kraljestvo ni zavezujoč, zato Združeno kraljestvo ne sodeluje pri sprejetju in uporabi tega sklepa in zato zanj ni zavezujoč ter se v njem ne uporablja –
            
         SPREJEL NASLEDNJI SKLEP:
   Člen 1
   Za novo psihoaktivno snov N-(1-amino-3,3-dimetil-1-oksobutan-2-il)-1-(cikloheksilmetil)-1H-indazol-3-karboksamid (ADB-CHMINACA) se uvedejo nadzorni ukrepi po vsej Uniji.
   Člen 2
   Države članice do 23. maja 2019 sprejmejo potrebne ukrepe v skladu s svojim nacionalnim pravom, da za ADB-CHMINACA uvedejo nadzorne ukrepe in kazenske sankcije, kot jih določa njihova zakonodaja v skladu z njihovimi obveznostmi iz Konvencije Združenih narodov o psihotropnih substancah iz leta 1971.
   Člen 3
   Ta sklep začne veljati dan po objavi v Uradnem listu Evropske unije.
   Ta sklep se uporablja v skladu s Pogodbama.
   
      V Bruslju, 14. maja 2018
      
         
            Za Svet
         
         
            Predsednica
         
         E. ZAHARIEVA
      
   
   
      (1)  UL L 127, 20.5.2005, str. 32.
   
      (2)  Mnenje z dne 3. maja 2018 (še ni objavljeno v Uradnem listu).